豹隱兩星期 朗朗乾坤聽朝試1600米草閘!
2024年04月08日 15:15
東網電視
更多新聞短片
「朗朗乾坤」至3月25日彈閘後就冇再現身晨課。
希斯馬房「朗朗乾坤」於1月21日及2月18日連續兩次出賽期間立地成佛,故馬會在2月29日公布「朗朗乾坤」自2月18日起在港禁賽4個月,期間需要連續5次在港試閘合格,其中2次仲要係喺1600米起步點起步。聽日(4月9日)沙田馬場舉行10組試閘,當中第7組1600米草閘,就見到「朗朗乾坤」喺名單之中,此駒明日將由田泰安主理試閘。不過「朗朗乾坤」至3月25日同「東方飛影」彈草閘後,就冇再現身晨課,豹隱兩個星期,唔通聽日想蓄銳一擊,睇吓隻馬會唔會藉新鮮感,閘前情緒有所改善?
另外,沈廐「浪漫勇士」將於本月底出戰2000米一級賽女皇盃,明日將由布文做替工幫手試閘,「浪漫勇士」更加同「朗朗乾坤」同組出試。